કપિલ શર્માના શોનો સુનીલ ગ્રોવર, ચંદન પ્રભાકર અને અલી અસગરે બૉયકૉટ કરતાં આ શોમાં રાજુ શ્રીવાસ્તવ, સુનીલ પાલ અને એહસાન કુરેશી જોવા મળ્યા છે. ‘નામ શબાના’ના પ્રમોશન દરમ્યાન સુનીલ, અલી અને ચંદને હાજરી ન આપી હોવાથી કિકુ શારદા અને કપિલ શર્માએ તેમની ટીમ સાથે શૂટિંગ કર્યું હતું. જોકે સુનીલ, ચંદન અને અલી સાથે સમાધાન ન થાય ત્યાં સુધી શોને કન્ટ્રોલમાં રાખવા માટે રાજુ શ્રીવાસ્તવ, સુનીલ પાલ અને એહસાન કુરેશીને એક એપિસોડ માટે ઑફર કરવામાં આવી હતી જોકે ભવિષ્યના એપિસોડ માટે શું કરવામાં આવે એનો નિર્ણય હજી લેવાનો બાકી છે.